joelniklaus/EU_Wikipedias huggingface dataset:
Jana Laššáková

JUDr. Jana Laššáková (* 22. máj 1952, Plavnica) je slovenská právnička a bývalá sociálnodemokratická politička, bývalá poslankyňa. Od decembra 2017 sudkyňa Ústavného súdu SR.

Štúdium a kariéra 
V roku 1976 absolvovala štúdium na Právnickej fakulte Univerzity Komenského v Bratislave.  Pracovala ako právnička v chemičke Slovenské lučobné závody v  Hnúšti (1976 – 1984), na generálnom riaditeľstve združenia celulózo-papierenských podnikov SLOVCEPA, Banská Bystrica (1984 – 1987) a v Biotike š. p. Slovenská Ľupča (1987 – 1993). V rokoch 1993 – 2002 pôsobila ako komerčná právnička. V období 2004 až 2017 advokátka.

Politická činnosť 
Jana Laššáková bola predsedníčkou krajskej organizácie strany SMER - sociálna demokracia v Banskobystrickom kraji a členkou predsedníctva strany. Ako poslankyňa NR SR za túto stranu pôsobila medzi rokmi 2002 až 2017. Od roku 2012 predsedníčka parlamentného klubu strany.

V rokoch 2012 až 2016 bola vo funkcii podpredsedníčky Národnej rady. Počas celého politického pôsobenia bola členkou Mandátového a imunitného výboru, Výboru Národnej rady Slovenskej republiky na preskúmavanie rozhodnutí Národného bezpečnostného úradu, Ústavnoprávneho výboru a Výboru pre ľudské práva a národnostné menšiny.

V novembri2014 bola na jeden deň poverená výkonom funkcie predsedu NR SR.

Jej členstvo v strane SMER-SD zaniklo 13. decembra 2017 na základe menovania do sudcovskej funkcie. Rezignovala tiež na funkciu predsedníčky krajskej organizácie v Banskobystrickom kraji, vo funkcii ju vystriedala jej menovkyňa Ľubica Laššáková.

Sudkyňa Ústavného súdu 
Po takmer trojročnom spore prezidenta Andreja Kisku s Národnou radou SR o vymenovaní ústavných sudcov 6. decembra 2017 Ústavný súd SR rozhodol, že Kiska musí vymenovať siedmich sudcov zvolených NR SR napriek jeho výhradám o ich odbornosti. Aj keď Kiska rozhodnutie kritizoval, za sudcov 14. decembra vymenoval troch zo zvolených: Mojmíra Mamojku, Miroslava Duriša a Janu Laššákovú.

Kritika 
Podľa informácií denníka Plus jeden deň získali neziskové organizácie priateľa poslankyne Jany Laššákovej štátny príspevok na zriadenie tzv. sociálneho podniku. Laššáková je tiež kritizovaná pre signalizovanie poslancom NR SR za stranu SMER-SD ako majú postupovať pri hlasovaní.

Referencie

Iné projekty

Externé odkazy 
 Jana Laššáková na stránke strany SMER-SD
 Jana Laššáková v zozname poslancov NR SR
 Jana Laššáková na Osobnosti.sk

Slovenskí politici
Slovenskí právnici
Politici Smeru
Podpredsedovia NR SR
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Osobnosti z Plavnice
Poslanci NR SR (2016 – 2020)
Absolventi Právnickej fakulty Univerzity Komenského v Bratislave
Sudcovia Ústavného súdu SR
Róbert Madej

JUDr. Róbert Madej, PhD. (* 3. január 1981, Zvolen) je advokát a bývalý slovenský politik. Bol poslancom Národnej rady Slovenskej republiky a dve volebné obdobia predsedom Ústavnoprávneho výboru NR SR.

Róbert Madej vyhral v roku 2002 súťaž strany SMER o poslanca, ktorú vyhlásila táto strana pre študentov vysokých škôl. Dostal sa tak na kandidátku strany a bol aj zvolený za poslanca NR SR vo volebnom období 20022006 za SMER, ktorý od 1. januára 2005 pôsobí pod názvom SMER – sociálna demokracia.

V rokoch 20022006 bol členom Ústavnoprávneho výboru NR SR. V rokoch 20062010 bol členom Výboru pre sociálne veci a bývanie, Mandátového a imunitného výboru NR SR a Výboru na preskúmavanie rozhodnutí NBÚ. V jeho treťom volebnom období 20102012 bol členom Ústavnoprávneho výboru NR SR. V období 20122016 sa stal po prvýkrát predsedom Ústavnoprávneho výboru NR SR a členom Výboru na preskúmavanie rozhodnutí NBÚ. Vo volebnom období 20162020 sa opätovne stal predsedom Ústavnoprávneho výboru NR SR a členom Výboru na preskúmavanie rozhodnutí NBÚ.

V roku 2004 ukončil magisterské štúdium na Právnickej fakulte Univerzity Komenského v Bratislave. V roku 2013 ukončil doktorandské štúdium na Právnickej fakulte Univerzity Pavla Jozefa Šafárika v Košiciach.

Od júna 2006 do apríla 2018 bol členom predsedníctva strany SMER – sociálna demokracia.

Pôsobí ako advokát, zapísaný v zozname advokátov Slovenskej advokátskej komory (od 1. 1. 2008).

Referencie

Externé odkazy 

Osobnosti zo Zvolena
Slovenskí politici
Slovenskí advokáti
Politici Smeru
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Píla (okres Pezinok)

Píla je obec na Slovensku v okrese Pezinok.

Polohopis 
Obec Píla sa tiahne po stranách cesty Častá – Píla v dĺžke asi 2 km. Táto cesta odbočuje z cesty v smere Častá – Pezinok v časti „Píla – Lindava (rázcestie)“.
Píla sa nachádza v Chránenej krajinnej oblasti Malé Karpaty na JJV–nej okrajovej časti Malých Karpát.

Ulice 
Hlavná, Podhorská.

Vodné toky 
 Gidra

Politika

Obecné zastupiteľstvo 
Starostom je od roku 2010 pán Mgr. RNDr. Ing. Radovan Mičunek PhD.

Poslanci OZ (2010-2014): Marta Koleková, Daniela Kschillová, Katarína Kučerová, Mgr. Filip Pudmarčík, PaedDr. Zuzana Vaňkova.
Poslanci OZ (2014-2018): Ing. Magdaléna Danihelová, Mária Jurišová, Iveta Koleková, Mgr. Filip Pudmarčík, PaedDr. Zuzana Vaňkova.
Poslanci OZ (2018-2022): Jana Herchlová, Peter Nemček, Mgr. Filip Pudmarčík, Ing. Emil Seneš.

Pamiatky 
Kostol Navštívenia Panny Márie
Hrad Červený Kameň

Školstvo 
V obci sa nachádza materská škola. Spádová základná škola sa nachádza v susednej obci Častá.

Referencie

Iné projekty 

 
Obce okresu Pezinok
Mária Majdová

Mária Majdová (* 28. október 1973, Martin) je bývalou poslankyňou Národnej rady Slovenskej republiky. V rokoch 2003 - 2007 bola tiež predsedníčkou mládežníckej organizácie KDH - KDMS.

Mária Majdová pracovala do októbra 2002 ako zdravotná sestra vo fakultnej nemocnici v Martine. Po parlamentných voľbách v roku 2002, v ktorých kandidovala na 19. mieste kandidátnej listiny KDH nastúpila ako náhradníčka na neuplatňovaný mandát poslanca Martina Fronca vo volebnom období 2002-2006. Bola členkou Výboru NR SR pre zdravotníctvo a Výboru NR SR pre obranu a bezpečnosť. V roku 2003 mala pri Senci autonehodu, vyviazla bez zranení. Súbežne s poslaneckým mandátom bola predsedníčkou KDMS.

V voľbách v roku 2006 neúspešne kandidovala na kandidátke KDH do parlamentu zo 17. miesta, po odchode skupiny poslancov okolo Vladimíra Palka vystúpila v roku 2008 z KDH a stala sa hovorkyňou novej strany KDS.

Referencie 

Narodenia v 1973
Slovenskí politici
Politici KDS
Poslanci NR SR (2002 – 2006)
Tibor Mikuš

Ing. Tibor Mikuš, PhD. (* 22. október 1952, Zeleneč) je bývalý predseda Trnavského samosprávneho kraja, bývalý poslanec Národnej rady Slovenskej republiky, bývalý predseda mimoparlamentnej centristickej politickej strany Nová demokracia a bývalý riaditeľ Slovenských elektrární, viacnásobný česko-slovenský a slovenský majster v karate.

Profesionálna kariéra 
 1977 – absolvoval Elektrotechnickú fakultu SVŠT v Bratislave
 19871991 – Atómové elektrárne Jaslovské Bohunice
 1991 – obchodný riaditeľ Reaktor – test, s.r.o., spoločnej firmy Siemens AG a Slovenských elektrární
 1994 – námestnik riaditeľa pre investície Slovenské elektrárne, a. s. Elektrárne Bohunice o.z
 19951996 – riaditeľ Atómových elektrární Jaslovské Bohunice
 19961998 – generálny riaditeľ a predseda predstavenstva Slovenských elektrární a predseda Výboru jadrovej bezpečnosti SE
 1999 – generálny riaditeľ spoločnosti ENCON, s.r.o., zaoberajúcej sa poradenstvom v oblasti energetiky, ekonomiky a životného prostredia
Bol tiež prezidentom Zväzu zamestnávateľov energetiky Slovenska a členom vedeckej rady Fakulta elektrotechniky a informatiky Slovenskej technickej univerzity

Športová kariéra 
Tibor Mikuš je štrnásťnásobný česko-slovenský a slovenský majster v karate. Je tiež trénerom na medzinárodnej scéne a držiteľom titulu majster športu za dosiahnuté úspechy.

Stranícka kariéra 
 1995 – člen Hnutia za demokratické Slovensko (HZDS)
 1999 – minister hospodárstva tieňovej vlády HZDS
 14. jún 2003 – na sneme strany v Púchove bolo HZDS premenované na ĽS-HZDS a Tibor Mikuš bol na tomto sneme zvolený za predsedu Rady strany a zároveň sa stal tieňovým premiérom strany
 máj 2005 – bol opätovne zvolený za predsedu krajskej organizáci ĽS-HZDS v Trnavskom kraji
 v roku 2009 spoluzaložil a stal sa predsedom strany Nová demokracia.
 v auguste 2019 Mikuš vstúpil do strany SNS.

Politická kariéra

Národná rada SR 
 2002 – zvolený za poslanca NR SR za HZDS, predseda Výboru NR SR pre európske záležitosti a člen Zahraničného výbor NR SR
 2006 – zvolený za poslanca  NR SR za  ĽS–HZDS

Trnavský samosprávny kraj 
 2005 – zvolený za predsedu Trnavského samosprávneho kraja za koalíciu ĽB, ĽS-HZDS, PSNS, ZSNS. V druhom kole volieb získal 54,74% platných hlasov.
 2009 – zvolený za predsedu Trnavského samosprávneho kraja ako nezávislý kandidát. V prvom kole získal 52,99% platných hlasov. Druhé kolo sa nekonalo, Tibor Mikuš sa stal predsedom.
 2013 – zvolený za predsedu Trnavského samosprávneho kraja ako nezávislý kandidát. V prvom kole získal 40,04 % (31 310) platných hlasov, preto sa muselo konať druhé kolo, v ktorom porazil Józsefa Berényiho (SMK-MKP), keď získal 60,26 % (48 358) platných hlasov.
 2017 - kandidoval za predsedu Trnavského samosprávneho kraja, ale nebol zvolený.

Referencie

Externé odkazy 
 Tibor Mikuš na stránke Novej demokracie

Iné projekty 

Slovenskí politici
Politici ĽS-HZDS
Politici Novej demokracie
Predsedovia Trnavského samosprávneho kraja
Slovenskí karatisti
Slovenskí tréneri karate
Poslanci NR SR (2002 – 2006)
Poslanci NR SR (2006 – 2010)
Osobnosti zo Zelenča
Dušan Muňko

Ing. Dušan Muňko (* 24. september 1944, Hontianske Tesáre) je slovenský politik, od roku 2002 s prestávkami súčasný poslanec Národnej rady Slovenskej republiky za stranu SMER – sociálna demokracia. Zastával tiež úrad štátneho tajomníka na Ministerstve životného prostredia SR a generálneho riaditeľa Sociálnej poisťovne.

Životopis 
Dušan Muňko vyštudoval Strojnícku fakultu SVŠT. Pracoval najskôr v priemysle a od roku 1976 v cestovnom ruchu na vrcholových manažérskych pozíciách. Od roku 1995 do 2002 bol generálnym riaditeľom SATUR, a.s.

Dušan Muňko patrí k zakladajúcim členom strany SMER. Za Smer bol do roku 2020 zvolený za poslanca v šiestich po sebe idúcich obdobiach. Bol poslancom NR SR prvýkrát vo volebnom období 20022006 za stranu SMER, ktorá od 1. januára 2005 pôsobí pod názvom SMER – sociálna demokracia, bol členom Výboru NR SR pre pôdohospodárstvo. V nasledovnom volebnom období 20062010 si poslanecký mandát neuplatňoval, v auguste 2006 bol menovaný do funkcie štátneho tajomníka Ministerstva životného prostredia SR, úrad zastával do augusta 2008, keby bol vymenovaný za Generálneho riaditeľa Sociálnej poisťovne. Z pozície riaditeľa ho v roku 2010 na návrh Jozefa Mihála odvolala vláda Ivety Radičovej, v roku 2012 však súd rozhodol, že tento krok bol protiprávny a Muňko zastával post riaditeľa poisťovne opäť v rokoch 2012-2016. V minulosti bol Dušan Muňko členom predsedníctva strany SMER – sociálna demokracia a podpredsedom tieňovej vlády SMERu pre strategický rozvoj a informačné technológie. 
Vo volebnom období 20102012 bol členom výboru NR SR pre sociálne veci. 

Po voľbách v roku 2020 bol opätovne zvolený do funkcie poslanca Národnej rady SR, pôsobí ako člen Výboru NR SR pre financie a rozpočet.

Kontroverzie

Vzťah s ŠtB 
V registračných protokoloch zväzkov Štátnej bezpečnosti figuruje od roku 1979 ako agent ŠtB osoba s menom „Dušan Muňka“, krycím menom „Slávik“ a dátumom narodenia 24. septembra 1944. Podľa informácií zo spisu, ktorý ŠtB na Muňka viedla, „bol nápomocný pri príprave a realizácii preventívnovýchovných opatrení uskutočňovaných so zamestnancami i externými sprievodcami CK Slovakoturist“.

Chov papagájov 
Muňko bol v roku 2002 podozrivý z nelegálnej držby ohrozených papagájov. Pri domovej prehliadke v roku 2002 vyšetrovatelia zistili, že chová chránené tropické papagáje, vrátane vzácnych a ohrozených druhov amazoňana pestrého. Celkovo mal Muňko mať až 62 chránených dru­hov za vyše milióna slovenských korún. Muňko nevedel vydokladovať, ako a za čo si papagájov zadovážil.

Referencie

Externé odkazy 
 Profil poslanca NR SR

Slovenskí politici
Politici Smeru
Štátni tajomníci Ministerstva životného prostredia Slovenskej republiky
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Poslanci NR SR (2020 – 2024)
Agenti ŠtB
Absolventi Strojníckej fakulty Slovenskej technickej univerzity v Bratislave
Osobnosti z Hontianskych Tesár
Milan Murgaš

Doc. Ing. Milan Murgaš, CSc. (* 10. júl 1951, Banská Bystrica) je slovenský vysokoškolský pedagóg, politik, predseda Banskobystrického samosprávneho kraja v rokoch 2005 - 2009.

Životopis 
Študoval na SPŠ elektrotechnickej v Tvrdošíne (1966-1970), v roku 1975 absolvoval Národohospodársku fakultu Vysokej školy ekonomickej v Bratislave, kde následne pôsobil (1975-1999). V roku 1982 získal titul kandidát vied a v roku 1985 docent. Od absolvovania školy až do roku 1990 pôsobil v rôznych funkciách, naposledy ako dekan na VŠE v Bratislave. V roku 1991 študoval ekonómiu zdravotníctva v Svetovej zdravotníckej organizácii. Od roku 1990 do 1993 bol riaditeľom Rehabilitačného liečebného ústavu Kováčová a v rokoch 1993 až 1996 podnikal. Od roku 1995 pôsobí na Univerzite Mateja Bela v Banskej Bystrici, najskôr ako vedúci katedry verejnej ekonomiky Ekonomickej fakulty, neskôr prorektor pre rozvoj a od roku 2000 ako rektor. Je predsedom Vedeckej rady UMB v Banskej Bystrici, členom Vedeckej rady Žilinskej univerzity, Vedeckej rady Technickej univerzity vo Zvolene, členom komisie Ministerstva školstva pre tvorbu koncepcie  vysokých škôl. Publikoval štúdie, odborné práce, populárnovedecké práce v domácich aj zahraničných časopisoch a zborníkoch.

Milan Murgaš sa stal členom strany SMER v roku 2001. Určitý čas pôsobil vo funkcii podpredsedu tejto strany pre ekonomiku. Bol zvolený za poslanca NR SR vo volebnom období 2002-2006 za SMER, ktorý od 1. januára 2005 pôsobí pod názvom SMER - sociálna demokracia. Bol členom Výboru NR SR pre financie, rozpočet a menu a Stálej delegácie NR SR do Zhromaždenia Západoeurópskej únie.
V decembri 2005 bol ako kandidát koalície SMER-SD, SNS, HZD, KDH, SZS zvolený za predsedu Banskobystrického samosprávneho kraja.

Ocenenie 
 Roku 1996 získal Cenu rektora UMB v Banskej Bystrici v oblasti vedy, výskumu a umenia;
 Pamätnú medailu Za zásluhy o rozvoj vysokého školstva v Banskej Bystrici

Dielo 
 Ekonómia zdravotníctva, Banská Bystrica, 1995 (spoluautor)
 Manažment zdravotníctva, Banská Bystrica, 1998

Literatúra 
 Kto bol kto v Banskej Bystrici v roku 2001

Externé odkazy 
 životopis na stránke SMERu
 
 

Narodenia v 1951
Slovenskí politici
Politici Smeru
Poslanci NR SR (2002 – 2006)
Predsedovia Banskobystrického samosprávneho kraja
Epos

Epos alebo epopeja je rozmerná epická veršovaná skladba so širokým záberom deja a udalostí o hrdinských činoch legendárnych hrdinov prípadne bohov. Čerpá námet zo života spoločnosti, umelecky stvárňuje najzákladnejšie problémy doby, epický dej je často prerušovaný opisom duševných stavov zobrazovaných hrdinov, opismi prírody a rozsiahlymi úvahami autora.

Najznámejšie sú starogrécke eposy, z nich najmä Homérove básne Ilias a Odysea.

Pozri aj 
 Starogrécky epos
 Ilias
 Odysea
 Epos o Gilgamešovi
Mahábhárata (Veľké rozprávanie o Bharaovcoch)
Aeneas
 Kalevala
 Nartský epos
 Beowulf
 Pieseň o Rolandovi
 Pieseň o Nibelungoch
 Junák v tigrej koži

Externé odkazy 
 

Literárne pojmy
Básnické formy
Viliam Novotný

MUDr. Viliam Novotný (* 13. marec 1973, Košice) je slovenský lekár – neurochirurg a politik. Momentálne pôsobí ako predseda mimoparlamentnej politickej strany ŠANCA.

Počas celého pôsobenia v politike sa zameriava najmä na zdravotnícku politiku, sociálne otázky a regionálne problémy. Spolupodielal sa na spustení dôležitých reforiem zdravotníckeho systému na Slovensku už v období reforiem 20022006, keď bol podpredsedom Výboru NR SR pre zdravotníctvo. Od roku 2006 (do júna 2012) už ako člen Výboru NR SR pre zdravotníctvo predsedal a podieľal sa z pozície poradcu premiérky SR Ivety Radičovej pre zdravotníctvo na príprave ďalších reforiem. V krátkom volebnom období prispel k formovaniu liekovej reformy.

V novembri 2014 sa vzdal členstva v SDKÚ-DS, potom ako sa mu nepodarilo presadiť úpravu stanov a reštartovať niekdajšieho lídra ekonomických a spoločenských reforiem na Slovensku.

Viliam Novotný vyštudoval Lekársku fakultu Univerzity Pavla Jozefa Šafárika v Košiciach, je ženatý a má 3 deti.

Politická činnosť 
Viliam Novotný sa stal poslancom NR SR za SDKÚ 15. októbra 2002 ako náhradník za Mikuláša Dzurindu, ktorý svoj poslanecký mandát neuplatnil. Odvtedy nepretržite pôsobí ako poslanec národného parlamentu za SDKÚ-DS. Od roku 2002 bol poradcom predsedu vlády Mikuláša Dzurindu pre zdravotníctvo. Po voľbách v roku 2006 sa stal predsedom výboru NR SR pre zdravotníctvo. Túto funkciu vykonával aj za vlády Ivety Radičovej v rokoch 20122012. Okrem toho bol aj poradcom predsedníčky vlády SR v tomto období. V roku 2012 na kongrese 19.5. 2012 neúspešne kandidoval na predsedu SDKÚ-DS a stal sa jej podpredsedom.
 2000: Regionálny splnomocnenec Novej Generácie
 2001: Člen predsedníctva Regionálneho zväzu v Košickom kraji
 20022014: Člen Ústrednej rady SDKÚ-DS
 20062010: Predseda Regionálneho zväzu v Košickom kraji a člen Prezídia
 20102010: Podpredseda Regionálneho zväzu v Košickom kraji
 20112013: Predseda Miestneho zväzu Košice – Západ
 20112013: Predseda Mestského koordinačného výboru v Košiciach
 20122016: Poslanec NR SR, Podpredseda SDKÚ-DS (do 2014)
 20132014: Krajský predseda SDKÚ-DS v Košiciach
 20152016: Podpredseda strany ŠANCA
 2016doteraz: Predseda strany ŠANCA

Profesionálna kariéra 
 lekár – neurochirurg
 20022006: poslanec NR SR za SDKÚ, poradca predsedu vlády pre zdravotníctvo
 20062010: poslanec NR SR za SDKÚ-DS, predseda výboru NR SR pre zdravotníctvo
 20102012: poslanec NR SR za SDKÚ-DS, predseda výboru NR SR pre zdravotníctvo, poradca predsedu vlády pre zdravotníctvo
 20122016: poslanec NR SR a podpredseda SDKÚ-DS (do 2014)
 20142014: predseda výboru NR SR pre nezlučiteľnosť funkcií

Referencie 

Slovenskí lekári
Slovenskí politici
Politici SDKÚ
Predsedovia slovenských politických strán
Poslanci Košického samosprávneho kraja
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Karol Ondriaš

RNDr. Karol Ondriaš, DrSc.  (* 30. marec 1952; Žitavany, okres Nitra) je bývalým poslanec Národnej rady Slovenskej republiky.

Profesionálna kariéra 
V rokoch 1958 až 1967 navštevoval ZDŠ v Zlatých Moravciach. Po skončení základnej školy sa učil za drevorubača na Lesníckom odbornom učilišti vo Veličnej v okrese Dolný Kubín. V roku 1968 nastúpil na Strednú lesnícku technickú školu v Liptovskom Hrádku. Štúdium ukončil maturitou. Na Prírodovedeckej fakulte UK v Bratislave v rokoch 1972 až 1977 študoval odbor fyzika, špecializáciu biofyzika. V roku 1984 vykonal rigoróznu skúšku a bol mu udelený titul RNDr. O rok neskôr, 24. apríla 1985 obhájil kandidátsku dizertačnú prácu na tému „Biofyzikálna analýza membránových účinkov lokálnych anestetík“ a získal vedeckú hodnosť kandidát vied (CSc.).

19. októbra 1998 na Univerzite Komenského získal vedeckú hodnosť „doktor fyzikálno-matematických vied“ (DrSc.) za tému doktorskej dizertačnej práce „Antioxidačné vlastnosti niektorých farmakologicky aktívnych látok“.

1988-1990, študijný pobyt na "The Connecticut University Health Center, Dept. Medicine, CT, USA" v obore elektrofyziológia.

1992-1996, študijný a pracovný pobyt na "The Mount Sinai Medical Center, Dept. Molecular Medicine, New York, NY, USA" v obore molekulárna elektrofyziológia.

1997-2002, niekoľkotýždňové pozvané pobyty "Research assistant professor" na "Columbia University, New York, NY, USA" v obore molekulárna elektrofyziológia.

1996-až doteraz, pracuje na Ústave molekulárnej fyziológie a genetiky, SAV v Bratislave, ako vedúci vedecký pracovník vo funkcii vedúceho Laboratória vnútrobunkových iónových kanálov, ÚMFG SAV.

2008 - člen Učenej spoločnosti SAV

Spoluautor alebo autor >80 vedeckých prác, s citačným indexom >1500.

Knižné publikácie 
 Všeobecné kecy, fakty a nezodpovedané otázky
 My, motroci XXI. storočia, takto prisaháme
 Bohovia súčasných mytológií a komunizmus
 Zamatová revolúcia a rodeo Veľkých samcov
 Človek alias programovaný biologický stroj a jeho lásky
 V zátiší modrých vlajok víťazstiev
 Socializmus verzus kapitalizmus. Hry, sex a terorizmus
 The Brain, Consciousness & Illusion of Truth
 Crimes of Democracy versus Crimes of Communism
 Vytunelovaní.

Politická kariéra 
Karol Ondriaš bol zvolený za poslanca NR SR vo volebnom období 2002-2006 za KSS. Bol členom 
Výboru NR SR pre životné prostredie a ochranu prírody a Výboru NR SR pre európske záležitosti. V rokoch 2002-2006 bol podpredsedom KSS. Po dvojročnom pôsobení ako radového člena strany bol v roku 2008 opätovne zvolený za člena Ústredného výboru KSS. Kandidát vo voľbách do Európskeho parlamentu dňa 6. júna 2009.

Externé odkazy 
 Karol Ondriaš - osobná stránka

Narodenia v 1952
Slovenskí politici
Politici KSS
Poslanci NR SR (2002 – 2006)
Pracovníci Slovenskej akadémie vied
Osobnosti zo Žitavian
Riadni členovia Učenej spoločnosti Slovenska
Branislav Opaterný

RNDr. Branislav Opaterný (* 4. máj 1963) bol poslancom Národnej rady Slovenskej republiky a podpredsedom Slobodného fóra.

Rodina 
 otec: Anton Opaterný
 matka: Júlia rod. Benczová

Životopis 
V roku 1976-1980 študoval na Gymnáziu v Leviciach, 1980-1985 na Matematicko-fyzikálnej fakulte UK v Bratislave (odbor jadrová fyzika), 1987 RNDr. V roku 1985-1987 pôsobil ako asistent na Katedre jadrovej fyziky na MFF UK v Bratislave, 1987-1990 programátor Agrodat, š.p. Opava, 1990-1991 programátor v slobodnom povolaní, 1991-1992 konzultant Andersen Consulting Praha, 1993 konzultant ekonomických informačných systémov Comsoft, GmbH Norimberg (Nemecko), SAP Waldorf (Nemecko), 1994-1998 implementácia informačných systémov SAP pre viaceré významné podniky, konateľ ABV s.r.o Bratislava, 1994-1997, spolumajiteľ ABV v.o.s. Praha, 1998-2000, konateľ Coral s.r.o Bratislava.

Bol zvolený za poslanca NR SR vo volebnom období 2002-2006 za Alianciu nového občana (ANO). Od 2002 do 2003 štátny tajomník na Ministerstve dopravy, pôšt a telekomunikácií za stranu ANO, v priebehu volebného obdobia z ANO vystúpil a podieľal sa na založení novej politickej strany Slobodné fórum a stal sa jej podpredsedom. Do roku 2006 bol poslancom NR SR, členom Výboru NR SR pre hospodárstvo, privatizáciu a podnikanie.  Spoluautor Nemecko-českého ekonomického slovníka.

Literatúra 
 Who is Who v Slovenskej republike

Externé odkazy 
 

Narodenia v 1963
Politici ANO
Politici SF
Poslanci NR SR (2002 – 2006)
Osobnosti z Brezna
Štátni tajomníci Ministerstva dopravy, výstavby a regionálneho rozvoja Slovenskej republiky
Pavol Paška

Mgr. Pavol Paška (* 23. február 1958, Košice – † 6. apríl 2018 Košice) bol slovenský politik. Bol  podpredsedom  strany SMER – sociálna demokracia a bývalý predseda Národnej rady Slovenskej republiky (20062010, 20122014).

Život 
Pavol Paška absolvoval v roku 1985 Filozofickú fakultu Univerzity Komenského v Bratislave, študijná kombinácia marxisticko-leninská filozofia, v kombinácii s marxisticko-leninskou estetikou. Zároveň pôsobil ako predseda fakultného výboru SZM, čo bola predĺžená ruka komunistickej strany. V rokoch 19781980 pracoval v Zdroji, š.p. Košice, v období 19851986 v Krajskom osvetovom stredisku v Košiciach, v rokoch 19891990 na Obvodnom národnom výbore – ObKS KE II, KVP a v rokoch 19901992 na Miestnom úrade KVP, Košice. Od roku 1992 bol súkromným podnikateľom. 6. apríla 2018 zomrel v aute na parkovisku v areáli košickej Železničnej nemocnice s poliklinikou na následky infarktu.

Politická činnosť 
Pavol Paška bol podpredsedom strany SMER - sociálna demokracia a členom jej predsedníctva. Bol zvolený za poslanca NR SR vo volebnom období 20062010 za SMER, ktorý od 1. januára 2005 pôsobí pod názvom SMER - sociálna demokracia. 

Vo volebnom období 20022006 bol predsedom Zahraničného výboru NR SR a členom Výboru NR SR pre zdravotníctvo a Osobitného kontrolného výbor NR SR na kontrolu činnosti SIS.

V januári 2014 Paška navrhol, aby sa úrad verejného ochrancu práv presťahoval z Bratislavy do Košíc. Podľa Pašku by ombudsmanka mala „sídliť bližšie k problematickým oblastiam“. Jana Dubovcová presun považuje za „trest a výstrah[u] verejnému ochrancovi práv za aktivity, ktoré vykonáva“ a upozornila aj na veľké náklady sťahovania.

V novembri 2014 bolo jeho meno spájané s kauzou predraženého CT prístroja v nemocnici v Piešťanoch. Pod tlakom verejnej mienky a viacerých protestoch oznámil v noci z 15. na 16. novembra, že odstúpi z funkcie predsedu NR SR. 

25. novembra 2014 ho vo funkcii predsedu NR SR nahradil Peter Pellegrini, za ktorého v tajnej voľbe hlasovalo 120 poslancov parlamentu.

Referencie

Iné projekty

Externé odkazy 
 životopis na stránke SMERu

Predsedovia NR SR
Slovenskí politici
Politici Smeru
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Absolventi Filozofickej fakulty Univerzity Komenského v Bratislave
Osobnosti z Košíc
Zuzana Plháková

Zuzana Plháková (* 14. apríl 1976) bola poslankyňou Národnej rady Slovenskej republiky.

Zuzana Plháková bola zvolená za poslanca NR SR vo volebnom období 2002-2006 za SDKÚ. Bola členkou Výboru NR SR pre 
ľudské práva, národnosti a postavenie žien a Osobitného kontrolného výboru NR SR na kontrolu činnosti Vojenského spravodajstva.
 

Narodenia v 1976
Slovenskí politici
Politici SDKÚ
Poslanci NR SR (2002 – 2006)
Dana Podracká

Dana Podracká (* 9. marec 1954, Banská Štiavnica) je slovenská poetka, esejistka a autorka kníh pre deti.

Životopis 

Vzdelanie získavala v Banskej Štiavnici, neskôr študovala psychológiu na Filozofickej fakulte Univerzity Komenského v Bratislave. Pracovala ako vedecká pracovníčka na Univerzite Komenského, v rokoch 1988 – 2002 pracovala ako redaktorka a neskôr zástupkyňa šéfredaktora v periodiku Literárny týždenník. V roku 2002 bola zvolená za poslankyňu Národnej rady Slovenskej republiky za stranu HZDS, ktorá sa v roku 2003 premenovala na ĽS-HZDS. Bola  podpredsedníčkou Výboru NR SR pre ľudské práva, národnosti a postavenie žien a členkou Výboru NR SR pre vzdelanie, vedu, šport a mládež, kultúru a médiá. Žije v Bratislave.

Tvorba 

Svoje prvé literárne diela publikovala už v roku 1975 v týždenníku Nové slovo a v roku 1981 debutovala zbierkou básní Mesačná milenka. Vo svojich dielach sa vracia k zážitkom z detstva, skúsenostiam z obdobia dospievania, uvažuje o zmysle života, o užitočnosti človeka a o základných existenčných otázkach života. Detstvo, láska a domov pre ňu znamenajú bezpečnú istotu, ktorá sa viac nemení. V neskoršej tvorbe tiež odhaľuje dušu súčasnej ženy, jej citový život, plný nehy a lásky, ale i vášne a túžby a jej postavenie v spoločnosti. Dotýka sa rozličných tabuizovaných tém a skrytých dispozícií života. Vo svojej esejistickej tvorbe sa neprestajne pokúša racionálne fixovať najintímnejšie polohy ženskosti.

Ocenenia 

 1981 – Cena Ivana Krasku
 1991 – Cena Mladých liet
 1991 – Cena Spolku slovenských spisovateľov
 1996 – Cena vydavateľstva Slovenský spisovateľ
 1998 – Cena VÚB za najpredávanejšiu knihu roka
 1999 – Cena VÚB
 2004 – Cena Witolda Hulewicza

Dielo

Poézia 

 1981 – Mesačná milenka
 1984 – Zimní hostia
 1988 – Rubikon
 1991 – Grizly v spiacom dome
 1993 – Písmo
 1996 – Hriech
 1999 – Meno
 2001 – Vysoká zver
 2004 – Kazematy
 2008 – Kupola (vybrané básne)

Eseje 

 1995 – Mytológia súkromia
 1998 – Paradiso, rozhovory so spisovateľom Vladimírom Mináčom
 2000 – Slovenské tabu 2000 – Bytostné stretnutie 2002 – Jazyky z draka. Mytológia slovenských rozprávok 2005 – Pani Cogito 2005 – Zielpunkt Diela pre deti a mládež 

 1984 – Sovia hora 1987 – Pančuškový telefón 1991 – Nezabudni na vílu 1998 – Nedočkavý prvák''

Narodenia v 1954
Slovenskí spisovatelia
Slovenskí spisovatelia pre deti a mládež
Slovenskí básnici
Slovenskí prozaici
Ženy v slovenskej literatúre
Ženy v poézii
Osobnosti z Banskej Štiavnice
Slovenskí politici
Politici ĽS-HZDS
Poslanci NR SR (2002 – 2006)
LAMP (softvér)

LAMP je skratka pre sadu nástrojov
Linux
Apache
MySQL
PHP/Perl/Python, ktoré sa používajú často spolu na prevádzkovanie dynamických webových stránok.

Pozri aj 
Nagios
Snort

Externé odkazy 
 http://lamp.fornax.sk

Slobodný softvér
O Canada

O Canada je štátna hymna Kanady od 1. júla 1980. Pretože Kanada je dvojjazyčný štát, štátna hymna má dve oficiálne verzie, anglickú a francúzsku, ktoré však nie sú textovo totožné. V teritóriu Nunavut, obývanom hlavne Inuitmi, sa hymna hrá okrem týchto dvoch verzií aj v jazyku Inuitov nazývanom inuktitut. V tomto jazyku je názov hymny Uu Kanata.

Externé zdroje 
 O Canada v angličtine (MP3) 
 O Canada - notový zápis

Štátne hymny
Kanada
AWK

awk je jednoduchý skriptovací jazyk, vhodný hlavne na spracovanie textu.

Príklad 
ls -l | awk '{ print $0, sum+= $5} END {print "Spolu ", sum/1024,"kB"}'

Tento príkaz vytlačí na konci výpisu celkovú veľkosť súborov v adresári v kB.

-rw-rw-r--  1 user group   14163 Apr 26 14:36 subor.tar.bz2
-rw-rw-r--  1 user group 1521996 May  2 19:41 inysubor.tar.bz2
-rw-rw-r--  1 user group 1120291 May  2 20:04 dalsisubor.tar.bz2
-rw-rw-r--  1 user group 1205359 May  2 14:32 poslednysubor.tar.bz2
Spolu  3771.3 kB

Pozri aj 
 Zoznam unixových príkazov

Externé odkazy 
 GNU awk

Programovacie jazyky
Fridrich II.

Fridrich II. môže byť:
 cisár Svätej rímskej ríše (1194 - 1250), pozri Fridrich II. (Svätá rímska ríša)
 vojvoda rakúsky (?-1246), pozri Fridrich II. (Babenberg)
 pruský kráľ (1712-1786), Fridrich II. (Prusko)
Jarmila Tkáčová

Ing. Jarmila Tkáčová (* 8. november 1960) je bývalá poslankyňa Národnej rady Slovenskej republiky.

Jarmila Tkáčová bola zvolená za poslankyňu NR SR vo volebnom období 2002-2006 za SDKÚ. V tomto období bola podpredsedníčkou Výboru NR SR pre nezlučiteľnosť funkcií, členkou Výboru NR SR pre pôdohospodárstvo a členkou Stálej delegácie NR SR do Stredoeurópskej iniciatívy. Vo volebnom pobdobí 2006-2010 bola opätovne zvolená za poslanyňu NR SR za SDKÚ-DS. Bola členkou výboru pre nezlučiteľnosť funkcií, členkou výboru pre pôdohospodárstvo a ochranu životného prostredia a členkou Stálej delegácie NR SR do Stredoeurópskej iniciatívy (CEI).

Externé odkazy 

 www.jarmila-takacova.sk - osobná stránka

Narodenia v 1960
Slovenskí politici
Politici SDKÚ
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Tibor Tóth

Ing. Tibor Tóth (* 28. september 1957, Šahy) je slovenský politik a od roku 2002 primátor mesta Vráble. V rokoch 1998-2002 bol vedúcim Úradu vlády Slovenskej republiky. Bol tiež bývalým poslancom Národnej rady Slovenskej republiky a Nitrianskeho samosprávneho kraja.

Životopis 
Pochádza zo Šiah. Má mladšiu sestru Agnesu, ktorá žije v Šahách. Má 6 detí, 3 synov a 3 dcéry.

Politická kariéra 
V rokoch 1998-2002 bol vedúcim Úradu vlády Slovenskej republiky počas prvej vlády Mikuláša Dzurindu. Od roku 2002 je primátorom mesta Vráble, úspešne zvoleným v piatich po sebe nasledujúcich voľbách (2002, 2006, 2010, 2014, 2018). Tibor Tóth bol zvolený za poslanca nitrianskeho VÚC vo volebnom období 2005-2009 za SDKÚ. V rokoch 20022006 a 20102012 bol poslancom NR SR za SDKÚ, resp. SDKÚ-DS.

Referencie

Externé odkazy 
 Tibor Tóth na osobnosti.sk

Slovenskí politici
Politici KDH
Politici SDKÚ
Poslanci NR SR (2002 – 2006)
Poslanci NR SR (2010 – 2012)
Poslanci Nitrianskeho samosprávneho kraja
Osobnosti zo Šiah
Ľubomír Vážny

Ing. Ľubomír Vážny (* 15. júl 1957, Žilina) je slovenský politik. Je bývalý minister dopravy, pôšt a telekomunikácií SR. Funkciu vykonával od 4. júla 2006 do 8. júla 2010. Od roku 2012 do roku 2016 bol podpredsedom vlády SR pre investície. Od 24. júla 2019  do 9. septembra 2020 bol generálnym riaditeľom Sociálnej poisťovne.

Životopis 
Ľubomír Vážny absolvoval v roku 1981 SVŠT v Bratislave (Stavebná fakulta, odbor pozemné staviteľstvo). V roku 1981-1985 pôsobil ako majster na stavbe, stavbyvedúci, samostatný vývojový pracovník Pozemné stavby, š.p. Trnava, 1981-1994 vedúci oddelenia cien a  typizácie, vedúci útvaru TÚ, technický námestník, riaditeľ v Stavoinveste HO Banská Bystrica. Od roku 1994 bol riaditeľom a konateľom spoločnosti Stavoinvesta s.r.o. Banská Bystrica. 

Ľubomír Vážny je členom predsedníctva strany SMER - sociálna demokracia a tieňovým ministrom dopravy a výstavby tejto strany. Bol zvolený za poslanca NR SR vo volebnom období 2002-2006 za SMER, ktorý od 1. januára 2005 pôsobí pod názvom SMER - sociálna demokracia. Bol podpredsedom Výboru NR SR pre hospodárstvo, privatizáciu a podnikanie a členom Mandátového a imunitného výboru NR SR. 

V roku 2006 opäť zvolený za poslanca Národnej rady SR za stranu SMER-SD, od 4. júla 2006 do 2010 minister dopravy pôšt a telekomunikácií.

Vo voľbách do orgánov samosprávy obcí v roku 2010 kandidoval za primátora Banskej Bystrice vo volebnej koalícii SMER, SNS, ĽS-HZDS. S 10 443 hlasmi skončil na druhom mieste, primátorom sa stal Peter Gogola s 13 842 hlasmi.

Riaditeľ Sociálnej poisťovne 
Vážny bol od 24. júla 2017 na návrh ministra Jána Richtera (SMER-SD) riaditeľom Sociálnej poisťovne. Vo funkcii nahradil Dušana Muňka.

9. septembra 2020 vláda Vážneho z funkcie odvolala. Podľa vlády si ako riaditeľ neplnil zákonné povinnosti. Vážneho nahradil Juraj Káčer, komunálny politik a dovtedajší viceprimátor Bratislavy.

Referencie

Iné projekty

Externé odkazy 
 

Osobnosti zo Žiliny
Slovenskí politici
Politici Smeru
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Ministri dopravy, výstavby a regionálneho rozvoja Slovenskej republiky
Poslanci NR SR (2016 – 2020)
Poslanci NR SR (2020 – 2024)
Viliam Veteška

Viliam Veteška (* 16. august 1953, Púchov – † 21. apríl 2009, Banská Bystrica) bol podpredseda Národnej rady Slovenskej republiky a bývalý podpredseda ĽS-HZDS.

Viliam Veteška v roku 1976 ukončil štúdium na Univerzite Komenského v Bratislave, kde v roku 1978 vykonal aj rigorózne skúšky a ziskal titul JUDr. Prešiel rôznymi zamestnaniami v obchode a službách. Od roku 1987 pracoval ako obchodný námestník generálneho riaditeľa CKM Praha. Po nežnej revolúcii v roku 1989 sa pustil do podnikania. V roku 1991 založil holdingovú spoločnosť Wili zameranú na cestovný ruch a prostredníctvom tejto spoločnosti v roku 1996 založil leteckú spoločnosť Slovenské aerolínie, a.s., kde pôsobil striedavo ako predseda predstavenstva alebo predseda dozornej rady.

V roku 2002 bol zvolený za poslanca NR SR za HZDS. Na sneme strany 14. júna 2003 v Púchove bolo HZDS premenované na ĽS-HZDS. Viliam Veteška bol zároveň na tomto sneme zvolený za podpredsedu ĽS-HZDS pre zahraničnú politiku. Na sneme strany 4. júna 2005 v Prešove bol opätovne zvolený za podpredsedu. V júni 2007 na sneme ĽS-HZDS v Nitre o funkciu prišiel.

Viliam Veteška bol v roku 2002 zvolený za podpredsedu NR SR. Tento post zastával až do svojej smrti. Bol zároveň členom Mandátového a imunitného výboru NR SR, Stálej delegácie NR SR do Stredoeurópskej iniciatívy a Euro-stredomorského Parlamentného zhromaždenia.

Iné projekty

Externé odkazy 
 oficiálny životopis na stránke HZDS

Slovenskí politici
Politici ĽS-HZDS
Slovenskí právnici
Slovenskí podnikatelia
Osobnosti z Púchova
Absolventi Právnickej fakulty Univerzity Komenského v Bratislave
Podpredsedovia NR SR
Poslanci NR SR (2002 – 2006)
Poslanci NR SR (2006 – 2010)
Samuel Zubo

Samuel Zubo RSDr., CSc.(* 10. august 1948, Pondelok, okres Poltár) bol poslancom Národnej rady Slovenskej republiky.

Samuel Zubo bol zvolený za poslanca NR SR vo volebnom období 2002-2006 za KSS. Bol členom 
Výboru NR SR pre verejnú správu a Výboru NR SR pre sociálne veci a bývanie. Samuel Zubo pôsobil ako pedagóg v Detskom domove v Čerenčanoch. Následne pôsobil ako riaditeľ detského domova v Stránskej, ktorý pod jeho vedením prešiel rozsiahlou rekonštrukciou a rozšírením a následnou transformáciou na detský domov rodinného typu.
 

Narodenia v 1948
Slovenskí politici
Politici KSS
Poslanci NR SR (2002 – 2006)
Motto

Motto je slovná fráza opisujúca motiváciu alebo zámer sociologických skupín alebo organizácií. 
Motto môže byť heslo, citát alebo iné slovné spojenie. Často sa používa v prednej časti písaného diela a má súvis s jeho nosnou myšlienkou.

Veľa krajín, univerzít a iných inštitúcií má vlastné motto, ktoré má veľa spoločného so znakom organizácie. Niekedy je motto napísané priamo v znaku.

Ďalším významom môže byť vyjadrenie štátneho programu, napr. Veritas vincit (Pravda víťazí).

Výraz motto pochádza z taliančiny, kde motto znamená motto alebo vtip alebo slovo, pričom talianske motto pochádza zas z neskoro latinského muttum = muknutie. Podobné označenie pre slovo, mot, je tiež vo francúzštine.

 
Heraldika
Literatúra
motto
Gagra

Gagra (, ) je mesto v regióne Abcházsko severného Gruzínska, na severovýchodnom pobreží Čierneho mora, na úpätí kaukazkého pohoria. Jej subtropická klíma spravila z Gagry populárnu rekreačnú oblasť.

Iné projekty

Externé odkazy 
 Oficiálna stránka 
 gagra.iatp.org.ge/index-eng.htm
 gagra.narod.ru

Mestá v Gruzínsku
Mestá v Abcházsku
Yoda

Yoda (895 BBY - 5 ABY) je fiktívna postava zo sveta Hviezdnych vojen. Objavuje sa vo všetkých dieloch okrem Hviezdne vojny: Epizóda IV – Nová nádej a Hviezdne vojny: Epizóda VII - Sila sa prebúdza. 

Ide o zelenú, ušatú, plešatú postavu trpasličieho vzrastu a jedného z najvýznamnejších majstrov Jedi. Hovorí (v origináli) zastaraným jazykom s trochu čudným slovosledom.

Ako mnoho iných mien z Hviezdnych vojen aj meno „Yoda“ môže byť etymologicky odvodené zo sanskritu: Yoddha je v tomto jazyku slovo pre „bojovníka“. Meno môže byť takisto spojené s hebrejským „Yodea“ – znamenajúcim „On vie“ alebo „Ten, kto vie“.

Yoda, ktorý už prekročil 800. rok svojho života, je najstarším členom Najvyššej rady Jediov a zároveň jej najvnímavejším majstrom. Spolu s Maceom Windu má v Rade najväčšie slovo. Yoda v minulosti veľa cestoval, v tichosti sám navštívil stovky svetov a strávil dlhé roky spoznávaním rôznych spôsobov života a nekonečne premenlivých prejavov Sily. Vďaka svojim skúsenostiam je obozretný a vnímavý. Zažil už v živote veľa a preto posudzuje všetko dianie z dlhodobej perspektívy. Yoda sa osobne zaujíma o pokroky Qui-Gona Jinna a jeho učňa Obi-Wana Kenobiho. Rozoznal totiž mimoriadnu silu a možnosti týchto dvoch Jedi.

V jednotlivých epizodách 
 v epizóde I – Skrytá hrozba ako člen Rady Jedi varuje pred možnou temnou budúcnosťou Anakina Skywalkera a trénuje malých jediských padawanov.
 v epizóde II – Klonovaní útočia je kľúčovým generálom Republiky v bitke o Geonosis. V závere bitky sa nerozhodne stretol s grófom Dooku.
 v epizóde III – Pomsta Sithov stojí v čele jednotiek na Kashyyyku. Spolu s Obi-Wanom je jediným členom Rady a jedným z mála Jediov, ktorý prežil masaker vyvolaný Palpatinom. Keď nedokáže poraziť Dartha Sidiousa v súboji, odchádza do vyhnanstva.
 v epizóde IV – Nová nádej sa nevyskytuje.
 v epizóde V – Impérium vracia úder žije na planéte Dagobah, kam sa ukryl po 3. epizóde, cvičí Luka Skywalkera v použivaní Sily.
 v epizóde VI – Návrat Jediho umiera starobou, presne vo veku 900 rokov a Lukovi dá ešte poslednú lekciu a potvrdí mu, že Darth Vader je jeho otec.
 v epizóde VII - Sila sa prebúdza sa nevyskytuje.
 v epizóde VIII - Poslední Jediovia sa objavuje ako duch v Sile Lukovi Skywalkerovi aby mu dohovoril.
 v epizóde IX - Vzostup Skywalkera je jeden s mŕtvych Jediov, ktorý prehovára k Rey a pomôže jej spoločne s ostatnými mŕtvymi Jedimi poraziť Palpatina.

Postavy Hviezdnych vojen

de:Figuren aus Star Wars#Yoda
Zvieratník

Zvieratník alebo zverokruh alebo zodiak je hypotetický pás pozdĺž ekliptiky pozostávajúci zo súboru dvanástich obdĺžnikov na oblohe.

Každý obdĺžnik sa nazýva znamenie zvieratníka a je 30° dlhý a 18° široký. Každé znamenie má kratšie (18-stupňové) steny spoločné s ďalšími dvoma znameniami. Ich osou je ekliptika. Znamenia sa nazývajú podľa dvanástich z trinástich súhvezdí, s ktorými sa v minulosti čiastočne kryli. Znamenia sú pevne viazané na jarný bod. V dôsledku precesie sa pohybujú spolu s ním.

Na základe pohybu telies Slnečnej sústavy na pozadí znamení sa vypracúvajú horoskopy. Pri zostavovaní horoskopu je najdôležitejšie slnečné znamenie – obdĺžnik, v ktorom bolo Slnko v dátume narodenia človeka. Existujú aj horoskopy zostavené na základe mesačných znamení – obdĺžnikov, v ktorých bol Mesiac v dátume narodenia. V tropickom roku Slnko zvyčajne vstupuje do znamenia okolo 21. dňa v mesiaci. Dátum, kedy vstúpi do rovnomenného súhvezdia, je samozrejme úplne iný. Tabuľka dole ukazuje dátum vstupu a výstupu Slnka do znamenia v tropickom roku, v siderickom roku a do rovnomenného súhvezdia.

Referencie

Iné projekty 

 
Astrológia
Okultizmus
Astronómia v staroveku
Jean-Michel Basquiat

Jean-Michel Basquiat (* 22. december 1960, New York, USA – † 12. august 1988, New York) bol americký maliar.

Narodil sa v Brooklyne ako syn prisťahovalcov z Haiti a Portorika. Začínal ako grafista a štýl grafity preniesol aj do svojich obrazov, v ktorých kombinoval štetcovú maľbu a sprej. Často aplikoval nápisy a naivné obrázky v detskom štýle.

Zásluhou Andyho Warhola sa stal najznámejším afroamerickým maliarom.

Kultúra 
 O jeho živote natočil Julian Schnabel celovečerný film Basquiat

Externé odkazy 
 Brooklyn Museum Basquiat, retrospektíva tvorby 
 Basquiat at Artfacts 

Moderní maliari
Maliari USA
Osobnosti z Brooklynu
Osobnosti USA afroamerického pôvodu
Osobnosti USA haitského pôvodu
Osobnosti USA portorického pôvodu
Pľúca

Pľúca (lat. j. č. pulmo, mn. č. pulmones) sú orgán patriaci do dýchacej sústavy. Slúžia na výmenu kyslíka zo vzduchu a oxidu uhličitého z krvi počas dýchania a na tvorbu krvných doštičiek.

Ľudské pľúca 
Ľudské pľúca sú rozdelené na ľavú a pravú časť. Ľavá časť sa skladá z dvoch a pravá z troch pľúcnych lalokov. Pľúca dospelého človeka sa skladajú z približne 300 miliónov alveol, ktoré spolu zaberajú plochu okolo 140 m².

Objem ľudských pľúc je priemerne 4 - 6 litrov. Je to ovplyvnené viacerými faktormi, ako napríklad telesná konštrukcia (vyšší ľudia majú obyčajne väčšie pľúca), telesná kondícia (športovci majú väčšie pľúca), alebo pohlavie (ženské pľúca sú o 20 – 25% menšie než mužské).

Pľúca cicavcov 

Pľúca cicavcov majú špongiovitú štruktúru. Pri dýchaní je do nich podtlakom nasávaný vzduch. Tento podtlak je vytváraný zväčšovaním objemu hrudníka, čo zabezpečujú medzirebrové svaly a bránica. Vzduch je do pľúc nasávaný cez hrtan, priedušnicu, priedušky a priedušničky až do alveol, ktoré sú obklopené kapilárami. Na tomto mieste sa difúziou do krvi dostáva kyslík a odvádza sa z nej oxid uhličitý.

Umiestnenie 
Pľúca sú umiestnené v hrudníku a sú chránené hrudným košom. Na povrchu pľúc sa nachádza tenká priľnavá blana, nazývaná popľúcnica (lat. pleura pulmonalis, alebo pleura visceralis). Na vnútornej strane hrudného koša sa nachádza podobná blana, ktorej hovoríme pohrudnica (lat. pleura parietalis). Medzi týmito blanami sa nachádza malé množstvo mazľavej tekutiny - pleurálnej tekutiny, ktorá zabezpečuje ich hladké vzájomné kĺzanie a jednoduché oddelenie. Ľavá strana pľúc je menšia ako pravá, čím vzniká priestor pre srdce.

Referencie

Iné projekty 

 
Dýchacia sústava
Orgány
Doktor všeobecného lekárstva

Doktor všeobecného lekárstva (19901996 „doktor všeobecnej medicíny“, 1996(?)2004 a pred 1990 „doktor medicíny“; skratka MUDr.; ) je akademický titul absolventov humánneho lekárstva.

Na Slovensku je to vysokoškolský akademický titul písaný pred menom, udeľovaný absolventom lekárskej fakulty po skončení štátnych skúšok. Udeľuje sa všeobecným lekárom (donedávna aj zubným lekárom, ale tí teraz dostávajú titul doktor zubného lekárstva - skratka MDDr.).

V anglosaských krajinách lekári dostávajú titul M. D. (; ) alebo D. M. (). Píše sa za menom.

Pozri aj 
 kandidát všeobecného lekárstva
 lekár

Iné projekty 

Vysokoškolské tituly
Medicína
Richard Henry Tawney

Richard Henry Tawney (* 30. november 1880, Kalkata, India – † 16. január 1962, Londýn, Spojené kráľovstvo) bol anglický spisovateľ, ekonóm, historik, sociálny kritik a univerzitný profesor, vedúci zástanca kresťanského socializmu.

Kariéra 
Vzdelanie získal na Rugby School a Balliol College v Oxforde, kde študoval modernú históriu.

V roku 1905 sa stal členom výkonného výboru Workers' Educational Association (WEA, po slovensky Asociácia vzdelávania robotníkov). V 20. rokoch 20. storočia bol riaditeľom WEA a v tejto organizácii zostal až do roku 1947. Pred začiatkom prvej svetovej vojny prednášal na univerzite v Glasgow a v roku 1917 začal prednášať na prestížnej London School of Economics (Londýnskej ekonomickej škole), kde zotrval až do konca svojej kariéry. V roku 1931 získal titul profesora ekonomickej histórie.

Dvakrát neúspešne kandidoval do Dolnej komory britského parlamentu za Labour Party.

Bibliografia 
 The Acquisitive Society [Majetnícka spoločnosť], (1921)
 Secondary Education for All [Stredoškolské vzdelanie pre všetkých], (1922)
 Education: the Socialist Policy [Vzdelanie: socialistická politika], (1924)
 Religion and the Rise of Capitalism [Náboženstvo a vzostup kapitalizmu], (1926)
 Equality [Rovnosť], (1931)

Externé odkazy 
 

Anglickí filozofi
Anglickí ekonómovia
László Miklós

Dr. h. c. Prof. RNDr. László Miklós, DrSc. (* 24. január 1949, Tornaľa) je slovenský politik. Počas dvoch vlád Mikuláša Dzurindu bol minister životného prostredia od roku 1998 do 2006.

Život 
László Miklós je ženatý a má dve dcéry.

 1968 – 1973 – štúdium na Prírodovedeckej fakulte Univerzity Komenského v Bratislave, odbor fyzická a regionálna geografia, 
 1973 až 1990 – Ústav experimentálnej biológie a ekológie CBEV Slovenskej akadémie vied, Bratislava, 
 1975 – získanie titulu RNDr., Prírodovedecká fakulta UK Bratislava, 
 1983 – získanie titulu CSc., Přírodovědecká fakulta Univerzity J.E. Purkyně Brno, 
 november 1992 – apríl 1994 – Ústav krajinnej ekológie SAV, Bratislava, vedúci oddelenia, predseda vedeckej rady, 
 1993 – získanie titulu Doc., Fakulta ekológie a environmentalistiky, Technická univerzita vo Zvolene, 
 1994 – získanie titulu DrSc., SAV, Bratislava, 
 apríl 1994 – jún 1995 – Roskilde University Centre, Dánsko, hosťujúci profesor, 
 od mája 1995 – Katedra UNESCO pre ekologické vedomie a trvalo udržateľný rozvoj FEE TU Zvolen v Banskej Štiavnici, vedúci katedry, 
 od júla 1995 – Ústav krajinnej ekológie SAV, vedúci vedecký pracovník, vedúci Oddelenia krajinnoekologických syntéz, 
 október 1995 – jún 1998 – Universität f. Bodenkultur Viedeň, hosťujúci profesor (bloková výuka), 
 od februára 1996 – Technische Universität, Viedeň, hosťujúci professor (bloková výuka),
 1997 – získanie titulu profesor, Fakulta ekológie a environmentalistiky TU vo Zvolene.

Politická činnosť 
 1989 – zakladateľ ekologickej strany Trend Tretieho Tisícročia, 
 od 2003 člen republikového predsedníctva SMK.
 jún 1990 – september 1992 – Slovenská komisia pre životné prostredie, Bratislava, podpredseda – námestník ministra, 
 1998 – 2002 – minister životného prostredia,
 2002 – poslanec NR SR, mandát neuplatnil, pretože sa stal členom vlády SR, 
 2002 – 2006 – minister životného prostredia.

Externé odkazy 
  László Miklós na stránke MŽP
 László Miklós na stránke SMK

Narodenia v 1949
Slovenskí politici
Ministri životného prostredia Slovenskej republiky
Politici SMK
Poslanci NR SR (2002 – 2006)
Poslanci NR SR (2006 – 2010)
Slovenské osobnosti maďarského pôvodu
Absolventi Prírodovedeckej fakulty Univerzity Komenského
Absolventi Prírodovedeckej fakulty Masarykovej univerzity v Brne
Slovenskí univerzitní profesori
Slovenskí vysokoškolskí pedagógovia
Pracovníci Slovenskej akadémie vied
Vyučujúci na Fakulte ekológie a environmentalistiky Technickej univerzity vo Zvolene
Osobnosti z Tornale